CELEX: 62019TN0204
Language: et
Date: 2019-04-05 00:00:00
Title: kohtuasi T-204/19: 5. aprillil 2019 esitatud hagi — BL ja BM versus nõukogu jt

17.6.2019   
            
            
               ET
            
            
               Euroopa Liidu Teataja
            
            
               C 206/55
            
         
      5. aprillil 2019 esitatud hagi — BL ja BM versus nõukogu jt
      (kohtuasi T-204/19)
      (2019/C 206/56)
      Kohtumenetluse keel: prantsuse
      
         Pooled
      
      
         Hagejad: BL ja BM (esindaja: advokaat N. de Montigny)
      
         Kostjad: Euroopa Liidu Nõukogu, Euroopa Komisjon, Euroopa välisteenistus, Eulex Kosovo
      
         Nõuded
      
      Hagejad paluvad Üldkohtul:
      
                  —
               
               
                  esimese võimalusena,
                  
                              —
                           
                           
                              seoses eraõiguslikust lepingust tulenevate õigustega:
                              
                                          —
                                       
                                       
                                          kvalifitseerida nende lepinguline suhe ümber tähtajatuks töölepinguks;
                                       
                                    
                                          —
                                       
                                       
                                          tuvastada, et kostjad on rikkunud oma lepingulisi kohustusi ning eelkõige kohustust teatada tähtajatu lepingu ülesütlemisest ette;
                                       
                                    
                                          —
                                       
                                       
                                          sellest tulenevalt kohustada kostjaid maksma hagejatele ülesütlemisest etteteatamise kohustuse rikkumise eest hüvitist, mis arvutatakse nende vastava teenistusstaaži alusel järgmiselt:
                                          
                                                      —
                                                   
                                                   
                                                      BL-ile summas 48 424,65 eurot;
                                                   
                                                
                                                      —
                                                   
                                                   
                                                      BM-ile summas 31 552,75 eurot;
                                                   
                                                
                                    
                                          —
                                       
                                       
                                          otsustada, et hagejate teenistusest vabastamine on ebaseaduslik ja mõista sellest tulenevalt kostjatelt hagejate kasuks välja ex aequo et bono hinnatud kahjuhüvitis:
                                          
                                                      —
                                                   
                                                   
                                                      BM-ile summas 75 000 eurot;
                                                   
                                                
                                                      —
                                                   
                                                   
                                                      BL-ile summas 90 000 eurot;
                                                   
                                                
                                    
                                          —
                                       
                                       
                                          tuvastada, et kostjad ei ole vormistanud lepingu lõpetamise dokumente, mis on õigusaktides ette nähtud, ning
                                          
                                                      —
                                                   
                                                   
                                                      mõista neilt hagejate kasuks välja rahatrahv 100,00 eurot iga viivitatud päeva eest alates käesoleva hagi esitamisest;
                                                   
                                                
                                                      —
                                                   
                                                   
                                                      kohustada neid edastama hagejatele lepingu lõpetamise dokumendid;
                                                   
                                                
                                    
                                          —
                                       
                                       
                                          mõista kostjatelt eelnimetatud summade alusel välja viivis, mis arvutatakse Belgia seadusjärgse intressimäära alusel;
                                       
                                    
                        
                              —
                           
                           
                              muude õiguste osas:
                              
                                          —
                                       
                                       
                                          tuvastada, et üks kolmest esimesest kostjast oleks pidanud hagejad võtma teenistusse ajutiste teenistujatena, ning tunnistada, et kolm esimest kostjat kohtlesid hagejaid nende töötasu, pensioniõiguste ja seotud hüvitiste ning tulevase töökoha tagatuse osas ilma objektiivse põhjenduseta diskrimineerivalt;
                                       
                                    
                                          —
                                       
                                       
                                          mõista esimeselt kolmelt kostjalt iga hageja kasuks välja hüvitis ühenduse õiguse eespool nimetatud rikkumiste tõttu saamata jäänud töötasu, pensioni, hüvitiste ja soodustuste eest;
                                       
                                    
                                          —
                                       
                                       
                                          mõista kostjatelt välja nendelt summadelt intress;
                                       
                                    
                                          —
                                       
                                       
                                          määrata tähtaeg, mille jooksul pooled peavad selle hüvitise kindlaks määrama, võttes arvesse palgaastet ja -järku, millel hagejad oleks tulnud tööle võtta, keskmist töötasu suurenemist, nende karjääriarengut, hüvitisi, mida nad oleksid seega nende ajutise teenistuja lepingute alusel pidanud saama, ning kõrvutada saadud tulemused töötasuga, mida hagejad tegelikult said;
                                       
                                    
                        
            
                  —
               
               
                  teise võimalusena,
                  
                              —
                           
                           
                              kohustada institutsioone hüvitama ex aequo et bono hagejatele lepinguvälise kahju, mis neile nende põhiõiguste järgimata jätmisega on tekitatud:
                              
                                          —
                                       
                                       
                                          BM-ile summas 105 000 eurot;
                                       
                                    
                                          —
                                       
                                       
                                          BL-ile summas 130 000 eurot;
                                       
                                    
                        
            
                  —
               
               
                  mõista kohtukulud välja kostjatelt.
               
            
         Väited ja peamised argumendid
      
      Hagi põhjenduseks esitavad hagejad eelkõige seitse väidet, et nende töölepingud, mis nad institutsioonidega sõlmisid, kvalifitseeritaks ümber tähtajatuks töölepinguks ning et neile hüvitataks kahju, mis neile tekitati otsusega nende lepinguid mitte pikendada ning institutsioonide valikuga kohaldada rahvusvaheliste lepinguliste töötajate suhtes staatust, mis ei ole nende põhiõigustega kooskõlas.
      
                  1.
               
               
                  Esimene väide, et kostjad on järjestikuste tähtajaliste lepingute kasutamisega toime pannud õiguse kuritarvitamise ning rikkunud proportsionaalsuse põhimõtet.
               
            
                  2.
               
               
                  Teine väide, et kostjad on rikkunud võrdse kohtlemise ja diskrimineerimiskeelu põhimõtet.
               
            
                  3.
               
               
                  Kolmas väide, et kostjad on rikkunud hagejate õigust olla ära kuulatud.
               
            
                  4.
               
               
                  Neljas väide, et kostjad on hagejate suhtes tekitanud õigusliku ebakindluse ja rikkunud õigust heale haldusele.
               
            
                  5.
               
               
                  Viies väide, et kostjad on rikkunud töötajate esindajatega konsulteerimise põhimõtet.
               
            
                  6.
               
               
                  Kuues väide, et kostjad on rikkunud Euroopa hea halduse tava eeskirja.
               
            
                  7.
               
               
                  Seitsmes väide, et kostjad on rikkunud töötajate vaba liikumise õigust.
                  Lisaks väidavad hagejad, et institutsioonides esineb töötajate vahelist diskrimineerimist ja seda eelkõige ajutistele teenistujatele tagatud õiguste osas, iseäranis erinevate toetuste mittemaksmise, pensionifondidesse sissemaksete tegemise, kulude hüvitamise ja potentsiaalselt 20-aastase teenistusstaaži mittearvesse võtmise osas.